Puolan Katowicessa järjestetyssä ilmastokokouksessa Attenborough oli valittu edustamaan kansalaisia, kun hän puhui lähes 200 valtion edustajille.

Muun muassa luontodokumenteistaan tunnettu luonnontieteilijä David Attenborough arvioi, että sivilisaatioiden loppu on näkyvissä, elleivät valtioiden johtajat todella ala toimia ilmastonmuutoksen hidastamiseksi.

”Koemme nyt ihmisten aikaansaaman globaalin tuhon, joka on suurin tuhansiin vuosiin, ja se on ilmastonmuutos. Ellemme toimi nyt, sivilisaatioiden romahdus ja luonnon häviäminen suurelta osin on näkyvissä”, Attenborough sanoi Puolan Katowicessa järjestetyssä ilmastokokouksessa uutistoimistojen mukaan.